text: Tyske krigsdeltagere skal mindes - ikke æres
  15 januar 2012 kl. 11.48
  Siegfried Matlok - chefredaktør på det tyske mindretals avis - foreslår nu at æreslunden på Knivsbjerg fremover skal hedde mindelund.
  Ordet "ære" er for belastet set i sammenhæng med at mange fra det tyske mindretal frivilligt meldte sig under nazisternes faner og deltog i 2. verdenskrig.
  Efterfølgende har det også vist sig, at i flere har begået krigsforbrydelser på østfronten under krigen.
  Det fik i november 2010 det tyske mindretal til at fjerne to navne fra den bronzemindeplade, der findes på Knivsbjerg.
  Derfor foregår der lige nu en diskussion i mindretallet om at ændre navnet "Ehranhain", der betyder æreslund til det mere neutrale mindelund.
  